ساندرا بولۆک
ساندرا بولۆک (لەدایکبووی ٢٦ی تەممووزی ١٩٦٤) خانمەئەکتەر و بەرھەمھێنەرێکی ئەمریکییە. لە ساڵانی ٢٠١٠ و ٢٠١٤ گرانترین خانمەئەکتەری جیھان بوو. لە ساڵی ٢٠١٥، لەلایەن گۆڤاری پیپڵ ناوی وەک جوانترین ژن ھات. لە ساڵی ٢٠١٠، لەلایەن گۆڤاری تایم وەک یەکێک لە ١٠٠ کاریگەرترین کەسایەتی ساڵ دەست نیشان کرا، ئەو لەژیانیدا کۆمەڵێک خەڵاتی سینەمایی بەدەست ھێاوە لە نێویاندا خەڵاتێکی ئۆسکار لەگەڵ خەڵاتێکی گۆڵدن گلۆب.

ساندرا لە ساڵی ١٩٨٧ بۆیەکەمینجار لە فیلمی Hangmen دەرکەوت. ناوبانگی ئەو لە دوای بەشداریکردنی بوو لە فیلمی Demolition Man، لەم فیلمەدا بۆلۆک بەڕۆڵی کارەکتەرێکی پاڵپشت بەشداریکرد. لە ساڵی ١٩٩٤، بە ڕۆڵگێڕانی لە فیلمی ئاکش-ھەستبزوێن خێرایی (Speed)، سەرکەوتنێکی گەورەی تۆمارکرد. لە ساڵی ٢٠٠٩، بەھۆی ڕۆڵگێڕانی لە فیلمی The Blind Side، بووە براوەی خەڵاتی ئۆسکار بۆ باشترین خانمەئەکتەر. لە ساڵی ٢٠١٣، بۆ ھەمان خەڵات پاڵێورایەوە بەھۆی بەشداریکردنی لە فیلمی Gravity، ئەم فیلمە بووە پڕداھاتترین فیلمی ئاکشن بۆ بۆلۆک.

لە ٢٤ی ئازاری ٢٠٠٥، ناوی ساندرا لە مەڕمەڕەی بەناوبانگی ھۆلیوود لە شێوەی ئەستێرەیەک نووسرا. لە ١٧ی تەممووزی ٢٠٠٥، ساندرا ھاوسەرگیری لەگەڵ جێسی جەیمز کرد، دواتر لە ٢٨ی نیسانی ٢٠١٠ لەیەکتری جیابوونەوە.

سەرچاوەکان 

ئەمریکییەکانی بە ڕەگەز ئاڵمانی
براوەکانی خەڵاتی ئۆسکاری باشترین خانمەئەکتەر
خانمەکتەرە ئەمریکییەکانی سەدەی ٢٠ەم
خانمەکتەرە ئەمریکییەکانی سەدەی ٢١ەم
خانمەکتەرەکانی فیلمی ئەمریکی
زیندووان
لەدایکبووانی ١٩٦٤
ژنە ئەمریکییە بەرھەمھێنەرەکانی فیلم
خەڵکانی بازرگان لە نیو ئۆرلینس
براوەکانی خەڵاتی ڕاسپبێری زێڕین
بەرهەمهێنەرانی تەلەڤزیۆن لە ڤێرجینیا
بەرھەمھێنەرانی فیلمی ئەمریکی
ئەو ئەمریکییانەی خاوەنی چێشتخانەن
بەرھەمھێنەرانی تەلەڤزیۆن لە ڤێرجینیا